Във връзка с постъпило уведомление с вх. № ОВОС-368/09.02.2022г. за инвестиционно предложение (ИП): „Жилищно строителство – 5 сгради“ в ПИ 00702.18.215, гр. Асеновград, с възложител: И. Георгиев,на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение предвижда промяна предназначение на земеделска земя за жилищно застрояване с цел обособяване на 5 броя Урегулирани Поземлени Имоти /УПИ/, с цел застрояване на пет броя сгради. Така заявеното ИП попада в обхвата на т. 10, буква „б“ от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на **преценяване на необходимостта** **от извършване на ОВОС**.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000194 „Река Чая“.

Копие на писмото е изпратено до Община Асеновград

Отговорено от РИОСВ-Пловдив на 16.02.2022г.